Per a entendre millor la diferència entre preu fix i el preu indexat hem de tenir en compte un concepte, el Risc.
Amb la tarifa indexada, el preu de l'energia és el que marca el mercat elèctric. En aquesta mena de tarifa el risc l'assumeix l'usuari ja que veurà reflectida en la seva factura la fluctuació del mercat de l'electricitat.
D'altra banda, en les tarifes fixes la comercialitzadora marca un preu fix amb el client que aplica durant un temps determinat (normalment un any). Les comercialitzadores són les que assumeixen el risc del mercat i apliquen primes a les seves tarifes. En aquest tipus de contractes el preu fix dependrà en gran manera del moment en què es negociï el preu fix de la llum.